# El secret del bosc

El secret del bosc (títol original en alemany, Das Geheimnis des Totenwaldes) és una sèrie de televisió de ficció criminal alemanya creada per Stefan Kolditz i produïda per Marc Conrad, Jan S. Kaiser i Maren Knieling. S'ha doblat al valencià per a À Punt, que va començar a emetre-la l'1 de setembre de 2024.
Filmada a Hamburg i els seus voltants entre el 16 de juliol de 2019 i el 28 d'octubre de 2019, la sèrie es va presentar per primera vegada el 30 de setembre de 2020 al Festival de Cinema d'Hamburg. Va estar disponible a Alemanya a partir del 25 de novembre de 2020 a ARD Mediathek, abans de ser emès a partir del 2 de desembre de 2020 al canal Das Erste en 3 parts. Després es va emetre al canal One a partir del 29 de maig de 2021 i a Sky Crime a partir del 16 de febrer de 2022. També es va emetre sobretot a Polònia a Canal+ Polska el 2021. A Suïssa, es va emetre des de l'11 de febrer de 2022 a RTS 1.

## Sinopsi

L'estiu de 1989, la Barbara va desaparèixer de la seva casa sense deixar rastre prop de la ciutat fictícia de Weesenburg. La investigació no va ser reeixida i no va ser possible trobar-la. Durant trenta anys, el seu germà, en Thomas, un alt funcionari de la policia d'Hamburg, farà tot el possible per descobrir la veritat.

## Repartiment

* Matthias Brandt: Thomas Bethge
* Karoline Schuch: Anne Bach
* Silke Bodenbender: Barbara Neder
* August Wittgenstein: Jan Gerke
* Nicholas Ofczarek: Robert Neder
* Jenny Schily: Marianne Bethge
* Hildegard Schmahl: Erika Bethge
* Daniel Lommatzsch: Hans Lingner
* Hanno Koffler: Jürgen Becker
* Mirco Kreibich: Heiner Mertens
* Andreas Lust: Frank Behringer
* Karsten Antonio Mielke: Lohse
* Roman Knižka: Randow
* Janina Fautz: Theresa Neder
* Nadeshda Brennicke: Andrea Becker
* Pheline Roggan: Therapeutin
* Nikola Kastner: Rachel Hermes

## Història real

La sèrie està vagament inspirada en fets reals: un cas que va romandre sense resoldre durant gairebé trenta anys conegut com els crims de Göhrde, ocorreguts l'any 1989 al bosc de Göhrde, a l'estat de la Baixa Saxònia, a uns 60 quilòmetres d'Hamburg, i altres crims atribuïts a l'assassí en sèrie Kurt-Werner Wichmann.
En paral·lel a la sèrie, es va rodar el documental Eiskalte Spur sobre el cas real i els anys d'investigació de Wolfgang Sielaff (el personatge d'en Thomas a la sèrie) després de la desaparició de la seva germana Birgit Meier (el personatge de la Barbara). Compost en tres parts, va ser produït per Björn Platz l'any 2019 i es va emetre per primera vegada el 27 de setembre de 2019 al canal NDR.
A més, Netflix va estrenar el 2021 una minisèrie de quatre capítols sobre la dilucidació del cas, titulada Dig Deeper: The Disappearance of Birgit Meier.
Es tracta, per tant, d'un afer molt conegut a Alemanya i s'ha donat a conèixer regularment durant anys amb cada novetat del cas, tant al país i com a l'estranger.

## Llista de capítols

| Núm. total | Núm. de la temporada | Títol | Direcció | Guió | Data d'emissió original | Data d'emissió a À Punt |
| 1 | 1 | «La desaparició» «Das Verschwinden» | Sven Bohse | Stefan Kolditz, Katja Wenzel | 2 de desembre de 2020 (2020-12-02) | 1 de setembre de 2024 (2024-09-01) |
| 2 | 2 | «La força obscura» «Die dunkle Kraft» | Sven Bohse | Stefan Kolditz, Katja Wenzel | 2 de desembre de 2020 (2020-12-02) | 1 de setembre de 2024 (2024-09-01) |
| 3 | 3 | «El biplà» «Der Doppeldecker» | Sven Bohse | Stefan Kolditz, Katja Wenzel | 5 de desembre de 2020 (2020-12-05) | 1 de setembre de 2024 (2024-09-01) |
| 4 | 4 | «La promesa» «Das Versprechen» | Sven Bohse | Stefan Kolditz, Katja Wenzel | 5 de desembre de 2020 (2020-12-05) | 8 de setembre de 2024 (2024-09-08) |
| 5 | 5 | «L'habitació prohibida» «Das verbotene Zimmer» | Sven Bohse | Stefan Kolditz, Katja Wenzel | 9 de desembre de 2020 (2020-12-09) | 8 de setembre de 2024 (2024-09-08) |
| 6 | 6 | «Pels segles dels segles» «Für immer und ewig» | Sven Bohse | Stefan Kolditz, Katja Wenzel | 9 de desembre de 2020 (2020-12-09) | 8 de setembre de 2024 (2024-09-08) |

## Premis i reconeixements

La sèrie va rebre diversos premis a Alemanya.
* Premi bavarès de televisió de 2021 a la millor actriu per a Karoline Schuch.
* Deutsche Akademie für Fernsehen de 2021 a la millor direcció per a Sven Bohse.
* Deutscher Fernsehpreis de 2021 al millor vestuari.
* Deutscher Fernsehpreis de 2021 al millor disseny d'escenografia en una ficció.
* Deutsche Akademie für Fernsehen de 2021 al millor muntatge.

## Referències

* 1 2 «À Punt - Programació». [Consulta: 29 agost 2024].
* ↑ «Dark Woods (TV Mini Series 2020– ) - IMDb». [Consulta: 18 febrer 2022].
* ↑ «Das Geheimnis des Totenwaldes im Fernsehen» (en alemany). [Consulta: 18 febrer 2022].
* ↑ «Dark woods - Play RTS» (en francès). [Consulta: 18 febrer 2022].
* ↑ «Björn Platz: Eiskalte Spur – Die Göhrde-Morde und die verschwundene Frau (NDR Fernsehen)» (en alemany). www.medienkorrespondenz.de. [Consulta: 19 febrer 2022]..
* ↑ «Eiskalte Spur - Die Göhrde-Morde und die verschwundene Frau» (en alemany). www.ndr.de. [Consulta: 19 febrer 2022]..
* ↑ «Watch Dig Deeper: The Disappearance of Birgit Meier | Netflix Official Site» (en anglès). www.netflix.com. [Consulta: 19 febrer 2022]..
* ↑ «Göhrde-Mörder Kurt-Werner Wichmann: Das Fotoalbum des Fünffach-Mörders» (en alemany). bild.de, 18-01-2022. [Consulta: 19 febrer 2022]..
* ↑ Charter, David «Hamburg detective Wolfgang Sielaff finds murdered sister Birgit Meier after 28-year hunt» (en anglès). The Times, 04-10-2017 [Consulta: 19 febrer 2022]..
* ↑ «'Blonde Beast’ serial killer who buried bodies under garage seen in rare pics» (en anglès britànic). The Sun, 22-01-2022. [Consulta: 19 febrer 2022]..
* ↑ «Das Geheimnis des Totenwaldes, TV-Mehrteiler, 2019-2020 | Crew United» (en alemany). [Consulta: 19 febrer 2022].